गुलाब के पौधों को बाँटना (Dividing Rose Plants) अपने गुलाब को स्वस्थ रखना गुलाब को कटिंग (Cuttings) से उगाना
बारहमासी पौधों को बाँटने का सबसे सही समय शुरुआती वसंत या पतझड़ के अंत में है। ये ऐसे समय होते हैं जब पौधे सुप्त अवस्था (डॉर्मेंसी) में होते हैं, और इससे पौधे को झटका कम लगेगा और जड़ की वृद्धि में सुधार होगा।  बारहमासी को सुप्त अवस्था (डॉर्मेंसी) के दौरान बाँटना भी महत्वपूर्ण है क्योंकि यह सुनिश्चित करेगा कि वे खिल नहीं रहे हैं। गुलाब की झाड़ियों को खिलते समय बाँटने से बचें। कटिंग द्वारा उगाने की तुलना में गुलाब को बाँटना कम लोकप्रिय है क्योंकि यह ज्यादा कठिन और समय लेने वाला है। बाँटने के लिए आपको एक स्थापित पौधे को उखाड़ना होगा, इसे दो हिस्सों में बाँटना होगा और दो हिस्सों को फिर से लगाना होगा। बाँट कर गुलाब उगाने के लिए, आपको एक स्वस्थ और स्थापित गुलाब के पौधे, साथ ही कुछ बगीचे के औजारों और उपकरण की जरूरत होगी, जैसे कि::  तेज और रोगाणुरहित चाकू या रेजर (Sharp and sterilized knife or razor) फावड़ा या कुदाल (Shovel or spade) बागवानी के लिए दस्ताने (Gardening gloves) दो बड़ी बाल्टी (Two large buckets) गीले अख़बार (Damp newspaper) एक तैयार प्लाट (A prepared garden plot) उपजाऊ मिट्टी (Fertile soil) यह सुनिश्चित करने के लिए कि आपकी बाँटी हुयी गुलाब की झाड़ियाँ उग जाएँगी और स्वस्थ फूलों का उत्पादन करेंगी, बाँटने के लिए एक स्वस्थ और स्थापित पौधे को चुनें। एक स्वस्थ पौधे पर:   काफी सारी पत्तियाँ होंगी पौधे के चारों ओर समान रूप से फैली हुई पत्तियां होंगी बहुत सारे फूल उगेंगे पौधे को उखाड़ने और इसे बांटकर झटके को कम करने के लिए, झाड़ी को अच्छी तरह से पानी दें। यह जड़ों के आसपास की मिट्टी को ढीला करने में भी मदद करेगा, जिससे जड़ों को नुकसान पहुँचाए बिना पौधे को जमीन से निकालना आसान हो जाएगा। फावड़े से, झाड़ी के तने से कुछ फीट दूर जमीन में खोदना शुरू करें। आपको पौधे को खोदने की जरूरत है, लेकिन जड़ों को खोदने और नुकसान पहुंचाने से बचना चाहिए। एक बार जब आप पौधे के आस-पास के क्षेत्र को साफ कर लेते हैं, तो मिट्टी को हटाने और जड़ों को निकालने के लिए अपने हाथों का उपयोग करें। जब जड़ें निकल गयी हैं और पौधे के आसपास के क्षेत्र को खोद दिया गया है, तो पौधे को ध्यान से जमीन से ऊपर खींचें। गुलाब की झाड़ी को जमीन पर बिछाएं या इसे एक पहिया गाड़ी में रखें। रोगाणुरहित छंटाई वाली आरी या चाकू से, पौधे की जड़ों के बीच से काटकर पौधे को दो बराबर हिस्सों में बाँटें। अपने कटिंग के औजारों को रोगाणुरहित (स्टरलाइज़) करने के लिए, धातु को आग पर लाल होने तक गर्म करें, या पानी में 30 मिनट तक उबालें। एक बार जब पौधे को बाँट दिया गया है, तो प्रत्येक आधे हिस्से को एक बाल्टी में रखें और बगीचे में प्लाट तैयार करते समय उन्हें बचाने के लिए बाल्टी को छायादार स्थान पर ट्रान्सफर करें। पौधों को नम रखने के लिए, उन्हें गीले अखबार से कवर करें। आदर्श रूप से, आप पौधों को बहुत ज्यादा भिगोए बिना नमी बनाए रखने के लिए आर्द्रता को 50 प्रतिशत के आसपास रखना चाहते हैं। जहां से आपने असली गुलाब की झाड़ी को हटाया था, नए पौधे के लिए बगीचे की क्यारी में काफी सारे पोषकतत्वों को सुनिश्चित करने के लिए आपके द्वारा खोदी गयी मिट्टी को हटा कर उसे उपजाऊ मिट्टी या कार्बनिक पदार्थों से बदल दें। नई मिट्टी को मिलाने के लिए अपने हाथों या कुदाल का उपयोग करें और इसे बगीचे की क्यारी के चारों ओर फैला दें। मिट्टी में डालने के लिए अच्छे कार्बनिक पदार्थ में पुरानी कूड़े की खाद या गोबर की खाद शामिल हैं। असली पौधे के बराबर गहराई के दो छेद बगीचे की क्यारी में खोदें। छेदों को लगभग 24 इंच (60 सेमी) दूरी पर रखें। छेद में प्रत्येक गुलाब की झाड़ियों को रोपें और मिट्टी के साथ जड़ों को कवर करें। अपने हाथों से जड़ों के चारों ओर मिट्टी पैक करें।  पौधों को अच्छी तरह से पानी दें। पहले साल के दौरान गुलाब की झाड़ियों को नम रखें क्योंकि वे खुद को स्थापित कर रही हैं। गुलाब को रोजाना छह से आठ घंटे धूप की जरूरत होती है। अपने गुलाबों के लिए जगह चुनते समय, उस जगह को चुनें जहाँ से बहुत सी सीधी धूप मिलती हो।  बहुत गर्म वातावरण में, एक जगह चुनें जिसे अप्रत्यक्ष सूरज की रोशनी मिलती हो जब सूर्य दिन में 10 बजे से 4 बजे के बीच सबसे गर्म होता है। इसमें एक पेड़ के पास की शामिल हो सकती है जो दिन के सबसे गर्म समय में कुछ छाया देती है। ठन्डे वातावरण मे, गुलाब को कुछ अतिरिक्त सुरक्षा और परिवर्तित गर्मी (reflected heat) देने के लिए दक्षिण की तरफ या पश्चिम की ओर की दीवार या बाड़ के सामने लगाएँ। गुलाब को विशेष रूप से पहली साल और गर्मी के महीनों में काफी पानी दिए जाने की जरूरत है। गर्मियों में मिट्टी को लगातार नम रखने के लिए सप्ताह में दो बार काफी गीला करें। गुलाब को पानी देने का सबसे अच्छा तरीका एक ड्रिप सिंचाई प्रणाली या सॉकर नली है जो पौधे के आधार और जड़ों पर पानी को केंद्रित करता है। यदि फूल या पत्ते गीले हो जाते हैं, तो इससे बीमारी, फंगस और सड़न की समस्या हो सकती है। बहुत सारे पानी और धूप के साथ, गुलाब को  विशेष रूप से फूल खिलने से पहले और खिलने के दौरान नियमित रूप से पोषण की भी जरूरत होती है। वसंत और गर्मियों में, अप्रैल और जुलाई के महीनों के बीच, पोषक तत्वों की एक मासिक खुराक गुलाब को प्रदान करें, जैसे कि:  दानेदार 5-10-5 or 5-10-10 उर्वरक (फ़र्टिलाइज़र)  फिश इमल्शन (Fish emulsions) समुद्री शैवाल का रस (Seaweed extract) पुरानी गोबर की खाद या कूड़े की खाद (manure or compost) अल्फाअल्फा (Alfalfa meal) जब गुलाब की नियमित रूप से छंटाई होती है, तो वे अच्छे से उगेंगे, क्योंकि छंटाई बीमारी वाले तनों, फूलों और पत्तियों को हटा देती है, और पूरे पौधे में बहाव को बढ़ा देती है। वसंत में, मरे हुए फूल, बीमारी वाले तने और पुरानी पत्तियों को हटाने के लिए कैंची या लूपर का उपयोग करें। वसंत और गर्मियों के दौरान, जरूरत के अनुसार सूखे फूलों और पत्तियों को हटाते रहें। तने की कटिंग लगाकर गुलाब को उगाना सबसे लोकप्रिय तरीकों में से एक है। कटिंग करने और पौधे लगाने का सबसे अच्छा समय तब होता है जब बाहर का तापमान गर्म हो लेकिन बहुत ज्यादा गर्म नहीं हो। गुलाब की झाड़ी से कटिंग उस समय लें जब वह अच्छी तरह से उग रही हो। इसके लिए साल का सबसे अच्छा समय वसंत के अंत (लेट स्प्रिंग) में या गर्मियों की शुरुआत (अर्ली समर) में है।  ठन्डे मौसम में कटिंग से गुलाब उगाना संभव है, लेकिन प्रक्रिया में ज्यादा समय लगेगा और आपकी सफलता की संभावना कम होगी।  यदि आपके पास अपनी खुद की गुलाब की झाड़ी नहीं है जिसे आप कटिंग के लिए उपयोग कर सकते हैं, तो किसी मित्र या पड़ोसी से पूछें कि अगर उनके एक पौधा है जिसका आप उपयोग कर सकते हैं। आप जंगली गुलाब की झाड़ियों को खोज सकते हैं जिन्हें आप उगा सकते हैं। आप किसी स्थानीय नर्सरी या उद्यान केंद्र (गार्डन सेंटर) से पूछ सकते हैं अगर वे लोगों को अपने किसी पौधे से कटिंग लेने देते हैं। इस तरीक़े का उपयोग करके गुलाब को उगाने के लिए, आपको एक स्वस्थ गुलाब के पौधे को चुनने और एक तने को काटने की ज़रूरत है। इस काम के लिए, आपको कुछ बागवानी, कटाई और पॉटिंग टूल की ज़रूरत होगी, जिनमें शामिल हैं:  दो इंच (पांच सेमी) का साफ गमला गमले की मिट्टी तेज धार वाला काटने का रोगाणुरहित औजार जड़ बनाने वाले हार्मोन (Rooting hormone) पारदर्शी प्लास्टिक बैग या मेसन जार छोटे गमलों को मिट्टी से भरें। सबसे अच्छे नतीजों के लिए, मिट्टी के एक चौथाई भाग को पर्लाइट, पीट मॉस या वर्मीक्यूलाईट या उसके मिश्रण से बदलें। यह हवा का बहाव और पानी की निकासी को बढ़ाकर, आपकी कटिंग की जड़ को बढ़ने का अच्छा मौक़ा देगा। यदि मिट्टी सूखी है, तो इसमें पानी डालें। और ज्यादा पानी को बाहर निकालने दें, ताकि मिट्टी समान रूप से नम हो। एक गमले की बजाय, आप एक छोटे से मेसन जार या एक बड़ी प्लास्टिक की बोतल के निचले आधे हिस्से (ऊपर से काट कर) का उपयोग कर सकते हैं। कटिंग लेने के लिए एक स्वस्थ और लगे हुए पौधे को चुनें। तना पौधे के ऊपर और बगल से आना चाहिए, और उस पर कम से कम तीन पत्तियां होनी चाहिए। आदर्श रूप से, एक तना ढूंढें जिसमे हाल ही में फूल आए हों। एक ऐसे तने की तलाश करें जो नया लेकिन स्थापित और कड़ा हो और वह लगभग छह इंच (15 सेंटीमीटर) लंबा हो।  पौधे के ऊपर और बगल से कटिंग लेना बेहतर है क्योंकि उनमें बीच या नीचे की कटिंग से बेहतर जड़ें आती हैं।   यह ठीक है यदि आपके द्वारा चुने गए तने पर अभी कलियाँ और फूल हैं, लेकिन फूलों के साथ एक ऐसे तने की तलाश करें जिसके फूल मुरझाने लगे हैं। यह दिखाता है कि तने पर हाल ही में फूल खिल चुके हैं। कटिंग लेने के लिए सबसे अच्छा औजार तेज कांट छांट वाली कैंची या रेजर ब्लेड हैं। तने को पौधे से 45 डिग्री के कोण पर, निचली पत्ती के नोड्स के ठीक नीचे काटें (जहाँ पत्ती तने से जुड़ी होती है)।  सुनिश्चित करें कि बीमारी को फैलने से रोकने के लिए काटने के उपकरण को कीटाणुरहित (sterilized) कर दिया गया है। अपने कटिंग के औजारों को कीटाणुरहित करने के लिए, आप इसे आग पर लाल होने तक गर्म कर सकते हैं, या इसे 30 मिनट के लिए पानी में उबाल सकते हैं। उसी कटिंग औजार से, किसी भी मुरझाए फूल और नई कलियों को काट लें जहां वे तने से जुड़ती हैं। यदि कोई फल बनने शुरू हो गए हैं, तो उन्हें भी काट दें।  तने के निचले आधे हिस्से पर किसी भी पत्ती को काट दें। प्रकाश संश्लेषण में मदद करने के लिए दो से तीन ऊपरी पत्तियों को छोड़ दें। नमी के नुकसान को कम करने के लिए इन पत्तियों को आधा काटें। घाव करना तने के निचले हिस्से में चीरा (स्लिट) बनाने की प्रक्रिया है, और इससे जड़ बनने को बढावा मिलेगा। उसी कटिंग औजार से, तने के निचले हिस्से में छाल में एक इंच (2.5 सेंटीमीटर) का चीरा लगाएँ। जड़ों से बाहर बढ़ने के लिए ज्यादा जगह देने के लिए छाल में तीन या चार चीरे लगाएँ। कटिंग के निचले दो इंच (पांच सेमी) डालें, ताकि कटिंग के घाव और तने के नीचे के हिस्से को हार्मोन में कवर किया जा सके। अतिरिक्त हार्मोन को हटाने के लिए इसे धीरे से हिलाएं। कटिंग और उगाने की प्रक्रिया में रूटिंग हार्मोन एक जरूरी कदम नहीं है, लेकिन यह आपकी कटिंग के सफलतापूर्वक उगने की संभावना को बढ़ा देगा। अपनी उंगली या पेंसिल की नोक से, गमले के बीच में मिट्टी में दो इंच (पांच सेमी) का छेद बनाएं। तने के कटे हुए सिरे को छेद में रखें। तने के चारों ओर मिट्टी पैक करें और मिट्टी को जगह पर जमा करने के लिए अपने हाथों का उपयोग करें। मिट्टी को पानी दें ताकि वह पूरी तरह से नम रहे। तने को प्लास्टिक से ढकने के लिए, दो आठ इंच (20-सेमी) की छड़ें या तारों को मिट्टी में डालें और तने के दोनों ओर प्लास्टिक को फैला दें। गमले और तने को एक पारदर्शी प्लास्टिक बैग से कवर करें,और एक रबर या सुतली के साथ बैग को बांध दें। मेसन जार को, बस तने के ऊपर रखें।  तने को कांच या प्लास्टिक से ढंकने से एक छोटा ग्रीनहाउस बन जाएगा, और कवर गर्मी, नमी और पराबैंगनी किरणों को रखने में मदद करेगा और जिनकी जरूरत तने को जड़ बनाने और बढ़ने में होगी। पूरे दिन, पौधे को तेज धूप की बहुत जरूरत होगी। लेकिन अधिक गर्मी से बचने के लिए, पौधे को एक उजली जगह पर रखें, जिसमें खासकर दोपहर के आसपास बहुत सी अप्रत्यक्ष (indirect) सूर्य की रोशनी मिलती है।  मेसन जार या प्लास्टिक मिट्टी और कटिंग को  नम रखने में मदद करेगा, लेकिन कटिंग या मिट्टी सूखने पर किसी भी समय और पानी डालें। पौधे के नीचे हीटिंग मैट रखने से जड़ों को बढ़ने में मदद मिल सकती है।
सही समय चुनें: अपनी आपूर्तिओं को इकठ्ठा करें: बाँटने के लिए एक स्वस्थ पौधे का चयन करें: गुलाब की झाड़ी को पानी दें: गुलाब की झाड़ी को ध्यान से खोदें: पौधे को बराबर हिस्सों में काटें: जड़ों को नम रखें: प्लाट को तैयार करें: दोनो हिस्सों को फिर से लगा दें: सुनिश्चित करें कि उन्हें बहुत सारी रोशनी मिले: गुलाब को अक्सर पानी दें: मिट्टी के साथ उर्वरक (फ़र्टिलाइज़र) डालें: बार- बार काट छाँट करते रहें: सही समय चुनें: अपने औजारों को इकठ्ठा करें: गमले को तैयार करें: कटिंग के लिए एक तने को चुनें: तने के एक हिस्से को काट दें: फूल, कलियां और कुछ पत्तियां हटा दें: कटिंग में घाव (wound) करें: कटिंग को जड़ बनाने वाले रूटिंग हॉर्मोन में डुबोएं: कटिंग को लगाएँ और पानी दें: तने को प्लास्टिक या एक मेसन जार से कवर करें: कटिंग के बढ़ने पर काफी मात्रा में सूरज की रोशनी और नमी प्रदान करें:
https://www.wikihow.com/Propagate-Roses https://www.wikihow.com/Propagate-Roses https://www.wikihow.com/Propagate-Roses
Dividing Rose Plants Keeping Your Roses Healthy Growing Roses from Cuttings